Tamién bi'n ha de caracteristicas en traza de rayas, belunas d'ellas de cientos de quilometros de largaria, que semblan estar causatos per particlas soflatas per o viento. Lur analís tamién ha feito veyer que a superficie ye relativament suau; os poquetz obchectos que pareixen estar cráters d'impacto semblan haber estato replenatos, talment en plevendo-ne d'hidrocarburos u per vulcans. A radioaltimetría suchier que as variacions d'altaria son baixas, tipicament no més de 150 metros. Cambeos d'elevacions ocasionals de 500 metros se son descubiertos e Titán n'ha de montanyas que de cabo ta quan agafan varios cientos de metros dica més d'un quilometro d'altaria.